**BONIFICACIONS/REDUCCIONS**

 **TAXA DE FEMS**

# FAMÍLIA NOMBROSA:

## Requisits:

* El sol·licitant ha de tindre la condició de titular del rebut de la taxa de fems i de titular de família nombrosa i la reducció correspondrà a l'immoble que constituïsca el domicili habitual del subjecte.
* S'aplicarà una reducció del 60 % en la taxa quan en l'impost sobre béns immobles (IBI) tinga almenys un 60 % de bonificació per família nombrosa. En cas d'haver-ho sol·licitat en l’IBI, no se sol·licitarà en la taxa de fems, ja que s'aplicarà directament.
* S'ha d'estar al corrent de pagament en els tributs municipals i el termini de sol·licituds serà de l'1 de gener a l'1 de març de l'any en què se sol·licita (en 2025 fins al 3 de març).

**Documentació:**

1. Certificat de l'IRPF de cada un dels membres de la família nombrosa que obtinga rendes, referit a l'últim exercici disponible (o autorització per a la consulta per l’Administració).
2. Fotocòpia compulsada del títol de família nombrosa en vigor l'1 de gener de l'any en què se sol·licite.
3. Document de la resolució administrativa que reconega la situació de dependència, el grau i nivell de dependència (si és procedent).
4. Certificat oficial de discapacitat, expedit per l'administració competent, que acredite la necessitat del concurs de tercera persona (si és el cas).

# QUOTA HIPERREDUÏDA (EPÍG. 3.1.1.1):

## Requisits:

- Només s'aplicarà a aquell immoble que constituïsca el domicili habitual de la unitat familiar i cap dels membres podrà ser titular d'un altre immoble.

* El sol·licitant ha de tindre la condició de titular del rebut.
* Els ingressos totals bruts dels subjectes integrants de la unitat familiar no han de superar l'IPREM referit a 14 pagues vigent en el moment de la meritació d'aquestes taxes.
* El termini de sol·licituds serà de l'1 de gener a l'1 de març de l'any en què se sol·licita (en 2025 fins al 3 de març).

## Documentació:

1. Certificat de la declaració de l'impost sobre la renda de les persones físiques (IRPF) de cada un dels membres de la unitat familiar que obtinguen rendes, referit a l'últim exercici disponible (o autorització per a la consulta per l’Administració).
2. Declaració dels membres que constitueixen la unitat familiar (obtinguen rendes o no).

# QUOTA HIPERREDUÏDA PER DEPENDÈNCIA O DISCAPACITAT (EPÍG. 3.1.1.1):

Aquesta quota s'aplica a unitats familiars amb algun integrant en situació de dependència que tinga reconegut el grau 2 o 3 (Llei 39/2006, de 14 de desembre) o aquelles que, en disposar del certificat oficial de discapacitat, tinguen reconeguda la necessitat del concurs de tercera persona.

## Requisits:

- Els mateixos que per a la quota hiperreduïda, però els ingressos totals bruts no han de superar 1,25 vegades l'IPREM referit a 14 pagues.

## Documentació:

A més dels punts 1 i 2 de la quota hiperreduïda:

* Document de la resolució administrativa que reconega la situació de dependència, el grau i nivell de dependència, o
* Certificat oficial de discapacitat que acredite la necessitat del concurs de tercera persona.

# QUOTA HIPERREDUÏDA PER FAMÍLIA MONOPARENTAL (EPÍG. 3.1.1.1):

## Requisits:

- Els mateixos que per a la quota hiperreduïda, però els ingressos totals bruts no han de superar 1,25 vegades l'IPREM referit a 14 pagues.

## Documentació:

A més dels punts 1 i 2 de la quota hiperreduïda:

- Fotocòpia compulsada del títol de família monoparental en vigor l'1 de gener de l'any en què se sol·licite.

# REDUCCIÓ PER DEPÒSIT EN ECOPARC:

S'estableix una reducció en la quota, a favor dels titulars de rebuts de la taxa de fems, per a aquells immobles amb ús com a vivenda o immobles sense ús comercial, quan es deposite en l'ecoparc fix o en els ecoparcs mòbils de Castelló de la Plana qualsevol tipus de residus contemplats en el fet imposable d'aquestes taxes i siguen admesos en aquests ecoparcs segons les seues normes reguladores.

La reducció serà:

* Del 30 % en la tarifa corresponent: de 3 a 6 visites cada any natural per a entrega, en dies diferents, de residus admesos per l'ecoparc.
* Del 50 % en la tarifa corresponent: a partir de 7 visites cada any natural per a entrega, en dies diferents, de residus admesos per l'ecoparc.

Aquesta reducció s'aplicarà d'ofici en el rebut de l'exercici següent al qual es referisca el depòsit en els ecoparcs, amb les dades facilitades per l'òrgan gestor del servei.

Només es concedirà una reducció per subjecte passiu.

# BONIFICACIÓ DE REBUTS DOMICILIATS:

S'estableix una bonificació del 3 % de la taxa per a tots aquells contribuents que tingueren domiciliat el pagament del rebut en una entitat bancària. En el cas que el subjecte passiu no tinguera domiciliat el rebut, haurà de sol·licitar la domiciliació durant els primers quatre mesos de l'exercici perquè siga aplicable la bonificació en 2025.

Aquest benefici s'aplicarà en el moment del cobrament de la segona fracció del rebut anual (de l'1 de novembre al 31 de desembre de cada any).

Tots els beneficis fiscals, excepte la bonificació per rebuts domiciliats, es poden presentar:

1. Telemàticament.
2. En qualsevol registre d'entrada (central o tinències d'Alcaldia).
3. Presencialment en el registre de l’ATL.

Quant a la bonificació per domiciliació:

1. Telemàticament.
2. En qualsevol registre d'entrada (central o tinències d'Alcaldia).
3. En l'oficina de Recaptació (carrer Governador).

Per a més informació, podeu consultar l'ordenança fiscal a través del web [www.castello.es](http://www.castello.es/), enviar un correu electrònic a tasas@castello.es o sol·licitar cita prèvia a través de les diferents vies (pàgina web de l'Ajuntament, telèfon: 964 22 60 10 o Whatsapp: 964 35 51 01).

Per a temes de l'ecoparc, podeu enviar un correu electrònic a infraestructuras@castello.es.